অবস্থা সঙ্কটজনক পোপ ফ্রান্সিসের, হাসপাতালে চিকিৎসাধীন

ওয়েব ডেস্ক: ১৪ ফেব্রুয়ারি নিউমোনিয়া ও ফুসফুসে সংক্রমণ নিয়ে রোমের জামেলি হাসপাতালে ভর্তি হন পোপ ফ্রান্সিস (Pope Francis)৷ বর্তমানে তাঁর বয়স ৮৮। দীর্ঘদিন ধরেই শারীরিক অসুস্থতায় ভুগছিলেন তিনি। শনিবার তাঁর শারীরিক অবস্থার অবনতি হয়।

ভ্যাটিকান পোপের স্বাস্থ্য সংক্রান্ত এক বিবৃতিতে জানায়, ফ্রান্সিস ফুসফুসের সংক্রমণের জন্য এক সপ্তাহ ধরে হাসপাতালে ভর্তি। তিনি অ্যানিমিয়া রোগে আক্রান্ত। রয়েছে ব্রংকাইটিসের সমস্যও। হাসপাতালে ভর্তি হওয়ার পর ফুসফুসে নিউমোনিয়ায় ধরা পড়ে। পাশাপাশি, তাঁর শ্বাসনালীতে পলিমাইক্রোবিয়াল সংক্রমণও পাওয়া গিয়েছে।

আরও পড়ুন: ফের অবৈধ অনুপ্রবেশ, আটক বাংলাদেশি

চিকিৎসক সূত্রে খবর, পোপ ফ্রান্সিসের শারীরিক অবস্থা খুবই খারাপ। তাঁর শরীরে সেপসিসের (গুরুতর রক্ত ​​সংক্রমণ) আশঙ্কা রয়েছে। যদিও শুক্রবার পর্যন্ত পোপের শরীরে শুরুতর কোনও লক্ষণ দেখা যায়নি। চিকিৎসায় ইতিবাচক সাড়া দিয়েছেন পোপ।

উল্লেখ্য, সেপসিসের ফলে অঙ্গ বিকল হওয়ার এবং মৃত্যু হওয়ার সম্ভবনা থাকতে পারে। বয়সজনিত কারণ ও শ্বাসকষ্টের জন্য পোপের সুস্থ হয়ে ওঠা কঠিন হয়ে দাঁড়িয়েছে।

উল্লেখ্য, পোপ ফ্রান্সিস ২০১৩ সালে রোমান ক্যাথলিক চার্চের ২৬৬তম পোপ হন। তিনি পোপ ষোড়শ বেনেডিক্টের উত্তরসূরি নির্বাচিত হন। ১০০০ বছরের ইতিহাসে পোপ ব্যক্তি যিনি ইউরোপীয় না ক্যাথলিখে ধর্মের সর্বোচ্চ পদে অসীন।